SpektertjiesSpektertjies is warm op hul lekkerste. Hou hulle in die koel- of vrieskas tot benodig en warm op net voor jy dit opdien. Bestanddele: 500 g ontbytspek met baie vleis aan 100 g (250 ml) gerasperde Cheddar-kaas 800 g (6 x 250 ml ongesifte) koekmeelblom 2 ml sout 500 g botter of margarien 2 eiers, geskei 100 ml yswater 15 ml suurlemoensap 5 ml kremetart Metode: Maal spekvleis en meng met kaas. Sif meel en sout saam en vryf botter daarin tot goed gemeng. Klits eiergele, water, suurlemoensap en kremetart saam en maak meelmengsel daarmee aan tot ‘n deeg wat maklik uitgerol kan word (voeg nog yswater by indien nodig). Rol deeg dun uit en druk sirkels met ‘n deursnee van 8 cm af. Plaas klontjies spekmengsel op sirkels, verf rande met eierwit, vou soos handtertjies toe en druk rande met ‘n vurk vas. Plaas op ‘n bakplaat, verf eierwit bo-oor en bak sowat 15 minute by 220°C. Lewer sowat 80 tertjies. Oorspronklik gepubliseer in Huisgenoot Wenresepte 1 deur Annette Human. Human & Rousseau, 1981.